cyanic-selkie/wikianc huggingface dataset:
Nettop
Nettop on edullinen ja pienikokoinen pöytätietokone, jossa käytetään minikannettaville kehitettyä vähävirtaista ja suorituskyvyltään keskivertoa tekniikkaa, kuten Intel Atom -prosessoreita. "Nettop" on sulautuma (portmanteau) englannin sanoista internet ja desktop. Nettopit on tarkoitettu kevyeen peruskäyttöön, kuten internet-selailuun, tekstinkäsittelyyn ja multimedian toistoon. Varsinkin Nvidian Ion-piirisarjalla varustettuja nettoppeja voidaan hyödyntää kotiteatterijärjestelmissä, koska ne kykenevät sujuvaan teräväpiirtotoistoon.
Aiheesta muualla
Netbook
Billie Eilish
Vuonna 2020 Eilish voitti viisi Grammy-palkintoa muun muassa vuoden parhaasta albumista, levytyksestä sekä laulusta ja hänet palkittiin myös vuoden parhaana uutena artistina. Eilish on nuorin henkilö ja ensimmäinen nainen, joka on voittanut samana vuonna kaikki neljä tärkeintä Grammy-palkintoa.
2015–2018: Uran alku
Toukokuussa 2018 Eilish julkaisi ensimmäisen jakson groupies have feelings too -nimisestä radio-ohjelmastaan, jota lähettää Beats 1 -radiokanava. Eilish juontaa ohjelmaa veljensä kanssa.
2019–2020: When We All Fall Asleep, Where Do We Go?
Billie Eilish julkaisi 9. tammikuuta 2019 ”When I Was Older” -kappaleen, joka on saanut inspiraatiota Alfonso Cuarónin elokuvasta Roma. Kappale julkaistiin Music Inspired by the Film Roma -albumilla myöhemmin samana vuonna.
Xiaomi Mi A1
Muotoilu
Xiaomi Mi A1 -älypuhelimessa on 5,5-tuumainen näyttö Full HD-resoluutiolla.
Fábio Coentrão
Real Madrid (2011–)
Coentrão pelasi Real Madridissa neljän kauden ajan vaihtelevalla menestyksellä. Hän saavutti joukkueen kanssa Primera Divisiónin mestaruuden kaudella 2011–2012 sekä Copa del Reyn ja Mestarien liigan mestaruudet kaudella 2013–2014. Hän oli avauskokoonpanossa muun muassa voittoisissa Copa del Reyn ja Mestarien liigan loppuotteluissa, mutta kärsi paljon loukkaantumisista, mitkä estivät säännöllisen pelaamisen. Virallisissa otteluissa hänelle kertyi neljän kauden aikana tasan 100 esiintymistä.
Theodor Kittelsen
Näyttelyjä Norjassa, Lofootit
Aluksi hän asui sisarensa ja lankonsa luona Kragerøssa. Hän muutti heidän mukanaan pohjoiseen Skomværin majakalle, jossa lanko toimi majakanvartijana ja asui siellä noin kaksi vuotta. Hän saattoi loppuun useita teoksiaan, kuvitti Peer Gyntiä ja maalasi maisemakuvia. Hän viimeisteli myös kolme seuraavina vuosina julkaistua kirjaa: Fra Livet i de smaa Forholde (1889–1890), Fra Lofoten (1890–1891) ja Troldskab (1892).
Reportteri ja luontolyyrikko
Nimellä Fra Lofoten julkaistut kaksi nidettä muodostivat "toisen osan" hänen kaksivuotisesta luomiskaudestaan. Osa kuvista on silkkoja mustekynäpiirroksia ja osa sekatekniikalla piirrettyjä laveeraus-, mustekynä- ja lyijykynäpiirroksia. Aiheet vaihtelevat realistisista piirroksista runollisiin asetelmiin ja puhtaisiin satumaisemiin. Viimeksi mainituista esimerkkinä ovat hänen aiheesta De syv søstre tekemänsä kaksi versiota, joissa naissiluetit on piirretty selkeästi osaksi tunturin profiilia.
Natalia (elokuva)
Juoni
Tapahtumapaikkana on Luotson kylä Pelkosenniemellä Lapissa. Karhujahdissa olevat miehet löytävät erämaasta eksyneen lehmän. Lehmän alkuperää ei aluksi tiedetä ja sen omistajaa etsitään kuumeisesti. Lopulta saadaan selville, että lehmän nimi on Natalia ja se on karannut kollektiivitilalta Neuvostoliitosta. Lehmän löytäjät Sammeli ja Einari eivät haluaa teurastaa Nataliaa, joten se päätetään palauttaa kotimaahansa maiden välisen ystävyyden osoittamiseksi. Kaksikko lähetetään saattamaan eläintä kotiinsa tavaravaunussa. Vastoinkäymisistä johtuen sekä miehet, lehmä että tavaravaunu seikkailevat harhateillä pitkin Suomea. Ulkoministeriön virkamies Jussi Holopainen yrittää selvittää tilannetta ja kohtaa vanhan rakastettunsa Marjan, joka on eläinlääkäri.
Kreikkalaiset numerot
Aakkosellinen numerojärjestelmä
Aakkosellinen kreikkalaisten numeroiden järjestelmä perustuu kreikkalaisten kirjainten käyttöön lukumerkkeinä. Numerojärjestelmässä kirjain alfa (α´) vastaa lukua yksi, beeta (β´) lukua kaksi ja niin edelleen. Myös kymmenille ja sadoille on varattu omat kirjaimensa, alkaen iootasta (ι´), joka vastaa lukua 10. Muut luvut saadaan yhdistelemällä kirjainmerkkejä, esim. ιβ´ vastaa lukua 12. Lukujärjestelmä perustuu näin kymmenjärjestelmään, toisin sanoen sen kantaluku on 10. Nollaa ei käytetä.
Heikki Kujanpää
Heikki Juhani Kujanpää (s. 1. syyskuuta 1961 Pielavesi) on suomalainen elokuvaohjaaja, näyttelijä, ohjaaja, käsikirjoittaja ja teatterinjohtaja. Hän on perustanut helsinkiläisen Q-teatterin yhdessä Antti ja Leo Raivion kanssa.
Perdicinae
Perdicinae on alaheimo aitokanojen heimossa Phasianidae. Siihen kuuluvat peltopyyt, lumikanat, frankoliinit, pyyfasaanit ja viiriäiset.
Jimi Heinonen
Seurajoukkueura
Keväällä 2023 Heinonen palasi takaisin kasvattajaseuraansa WP-35:een.
Maajoukkueura
Jimi Heinonen pelasi Suomen poikien, nuorten ja alle 23-vuotiaiden edustuksen kautta syksyllä 2016 Suomen maajoukkueeseen ja edelleen kevään 2017 MM-kisajoukkueeseen. Heinonen on ollut Suomen MM-joukkueessa vuodesta 2017 lähtien ja saavuttanut yhden MM-hopean sekä kolme MM-pronssia.
Latvian Forest
Latvian Forest on perustettu vuonna 2009. Yhtiön B-osake on listattu ruotsalaisella Spotlight Stock Market -markkinapaikalla. Yhtiö on hankkinut pääomaa toistuvilla osakeanneilla. Saaduilla rahoilla se on hankkinut maata Latviasta. Vuonna 2018 yhtiö omisti 10 000 hehtaaria maata. Siitä 73 % oli metsää ja loput muuta maata, pääasiassa maatalousmaata. Yhtiön tavoite on ollut omaisuuden kasvattaminen metsänhoidolla ja lisämaan hankinnalla sekä hyötyminen metsän kasvusta ja maan odotetusta hinnannoususta.
Eino Luukkanen
Talvisota
Vuonna 1939 Luukkanen oli yksi suhteellisen harvoista hävittäjälentäjistä, jotka harjoittelivat tulevaa sotaa varten konekiväärikameralla varustetuilla Fokker-hävittäjillä. Harjoitteella löydettiin oikea tekniikka venäläisten pommikoneiden alasampumiseen.
Nornickel
Yrityksen pääkonttori sijaitsee Moscow-City liikekeskuksessa, Mercury City Tower -pilvenpiirtäjässä. Vuoden 2014 lokakuuhun asti pääkonttori sijaitsi Bolšaja Tatarskaja -kadulla. alt=Venäjän postimerkki, v.2015|pienoiskuva|272x272px|Venäjän postimerkki, v.2015
Historia
Käytetty teknologia - nikkelipuolivalmisteiden rikkihappoliuotus - on maailman kaivos- ja metallurgiateollisuuden paras teknologia. Sen avulla voidaan saavuttaa yli 98 prosentin metallien talteenottoaste. Laitoksen vuotuinen nikkelintuotantokapasiteetti on 66 000 tonnia.
Vuonna 2019 Roman Abramovitš myi 1,7% osuuden Nornickelistä 551 miljoonalla dollarilla useille sijoittajille, mutta Vladimir Potaninin tahot, Rusal ja niihin liittyvät osapuolet eivät voineet osallistua ostoon. Nornickelistä tuli Forbes-lehden mukaan Venäjän paras työnantaja (tuolloin yhtiö työllisti yli 75 000 ihmistä) ja se sijoittui 36. sijalle maailman luokituksessa. Samana vuonna Forbes nosti GMK Norilsk Nikelin venäläisten yritysten listan kärkeen ylimmälle johdolle maksettujen bonusten perusteella. Nornickelistä tuli Talviuniversiadi 2019 -urheilutapahtuman pääyhteistyökumppani.
Omistajat
Yhtiön osakepääomarakenne 14.10.2021 virallisten tietojen mukaan :
Yhtiön tärkeimmät osakkeenomistajat maaliskuussa 2021 TASSin mukaan :
Toiminta
Vuonna 2019 nikkelin tuotanto oli 229 tuhatta tonnia, kuparin tuotanto 499 tuhatta tonnia, palladiumin tuotanto 2,9 miljoonaa unssia ja platinan tuotanto 0,7 miljoonaa unssia.
Osallistuminen yrityksiin
Nornickel ilmoitti 29. kesäkuuta 2007, että se oli onnistunut hankkimaan 90 prosenttia kanadalaisen LionOren osakkeista. Elokuun 2007 puoliväliin mennessä yhtiö oli ostanut lisää 7,7 prosenttia LionOren osakkeista, joten se oli hankkinut yhteensä 97,7 prosenttia kanadalaisen suuryhtiön osakkeista. Nornickel aikoo lunastaa loput 2,3 prosenttia LionOren osakkeista Kanadan lainsäädännön mukaisesti pakotetusti.
Käynnissä olevat hankkeet
Nornickel aikoo pitää kasvihuonekaasupäästönsä alle nykyisen 10 miljoonan tonnin vuoteen 2030 mennessä ottaen huomioon tuotannon 30 prosentin kasvu.
Kulttuurin ja urheilun tukeminen
Nornickel on pohjoisten alkuperäiskansojen Bolšoi Argiš -festivaalin sponsori.
Nornickelin suomalainen tytäryhtiö Norilsk Nickel Harjavalta Oy omisti 40 prosenttia helsinkiläisen Jokerit jääkiekkoseuran organisaatiosta. Jokereiden puheenjohtaja Jari Kurri osti yhtiön osuuden itselleen huhtikuussa 2022.
Jurij Repe
Jurij Repe (s. 17. syyskuuta 1994 Kranj, Slovenia) on slovenialainen jääkiekkopuolustaja, joka pelaa Slovakian pääsarja Tipsport Liga-joukkue HK Dukla Michalovcessa.
Elizabeth Gaskell
Nuoruus
Elizabeth Cleghorn Gaskell, omaa sukua Stevenson, syntyi 29. syyskuuta 1810 Lontoon Chelseassa. Hänen äitinsä kuoli vuotta myöhemmin vuonna 1811, ja nuori Elizabeth varttui tätinsä luona Knutsfordissa. Vuonna 1828 hänen isoveljensä katosi matkalla Intiaan, ja Gaskell palasi asumaan isänsä ja äitipuolensa luo Chelseaan. Hänen isänsä kuitenkin menehtyi vuonna 1829, ja Gaskell muutti Newcastle upon Tyneen pastori William Turnerin luo.
Dōkutsu monogatari
Käsikonsoliversio
Pelin PC-version pohjalta on tehty suora käännös PlayStation Portablelle, joka hyödyntää PSP:n laajakuvanäyttöä. Kyseinen versio on kuitenkin niin sanottu homebrew-julkaisu, joten se ei ole virallinen PSP-peli.
Pelistä on myös julkaistu virallinen versio Nintendo 3DS -käsikonsolille marraskuussa 2011. Pelin grafiikat on uudistettu kolmiulotteisiksi. 3DS-version julkaisijana toimi Nippon Ichi Software ja kehittäjänä Nicalis.
Richard Nixon
Kongressin jäsen ja varapresidentti
thumb|Varapresidentti Nixon (oik.) ja Neuvostoliiton johtaja [[Nikita Hruštšov vuonna 1959 väittelemässä järjestelmiensä paremmuudesta.]] Varapresidenttikauden kuuluisin tapaus sattui vuonna 1959 Moskovassa Yhdysvaltoja esitelleen suurnäyttelyn avajaisissa, jossa Nixon ja Neuvostoliiton johtaja Nikita Hruštšov ajautuivat julkiseen väittelyyn kapitalistisesta ja kommunistisesta järjestelmästä. Näyttelyyn oli pystytetty mallitalo, jollaiseen esittelytekstien mukaan jokaisella yhdysvaltalaisella oli varaa ja jonka keittiö oli varustettu viimeisimmillä kodinkoneilla. Nixonin ja Hruštšovin väittely tapahtui talon keittiössä: Nixon käytti kodinkoneita esimerkkinä siitä, miten Yhdysvallat kehittää aseiden ja ydinpommien lisäksi myös ihmisiä hyödyttävää teknologiaa, kun taas Hruštšov piti koneita ylellisyysesineinä ja tiedusteli onko amerikkalaisilla myös kodinkone, joka ”tunkee ruoan heidän kurkuistaan alas”.
Watergate-skandaali ja ero
pienoiskuva|left|Nixon ilmoittaa eroavansa presidentin virasta 1974. Nixonin uudelleenvalitsemiskampanja vuoden 1972 vaaleissa johti lopulta hänen eroonsa virastaan ensimmäisenä Yhdysvaltain presidenttinä. Huolimatta Nixonin jatkuvasta etumatkasta demokraattien ehdokkaaseen George McGoverniin hänen kampanjahenkilökuntaansa kuuluvia miehiä murtautui demokraattipuolueen päämajaan kesäkuussa 1972. Heidän jäätyään tästä kiinni sai alkunsa niin sanottu Watergate-skandaali, johon liittyneiden Nixonin valehtelun, rikostutkintamateriaalin tuhoamisen, tutkinnan tahallisen viivästyttämisen (todistusaineisto nauhalla) ja suoranaisten rikosten seurauksena Nixon joutui eroamaan. Agnew oli joutunut eroamaan omien rikossyytöstensä johdosta, ja hänen tilalleen varapresidentiksi oli nimitetty Gerald Ford. Nixonin erottua Ford nousi presidentiksi ja armahti Nixonin kaikista mahdollisista rikoksista.
Nixonin perintö
Presidentti Richard Nixon on populaarikulttuurissa suosittu viittausten kohde; hänen hahmonsa on nähty useita kertoja muun muassa piirrossarja Futuramassa.
Utsjoen saamelaislukio
Koulukeskuksen yhteydessä sijaitsee oppilas-asuntola, kunnankirjasto, liikunta- ja kuntosali sekä uimahalli. Myös Utsjokisuun koulu on toiminut koulukeskuksessa. Alkuvuodesta 2019 Utsjoen kunta päätti uudisrakennuksen rakentamisesta koulukeskuksessa raportoitujen sisäilmaongelmien vuoksi.
Yleisurheilun sisäratojen maailmanmestaruuskilpailut 2008
Vuoden 2008 yleisurheilun sisäratojen MM-kilpailut järjestettiin Valencian Palau Velódromo Luis Puig -areenalla Espanjassa 7.–9. maaliskuuta 2008. Kisoihin ilmoittautui 159 IAAF:n jäsenvaltiota, mikä oli sisäratojen maailmanmestaruuskilpailujen ennätys.
Hakuprosessi
IAAF valitsi kisojen järjestäjäkaupungiksi Valencian 13. marraskuuta 2005 Moskovassa, Venäjällä pitämässään kokouksessa.
Suomen Siivet
Näytenumeron lisäksi ilmestyi kaikkiaan 26 Suomen Siivet -numeroa: yhteensä 750 sivua Suomen ilmailuhistoriaa, noin 1 200 valokuvaa sekä kymmeniä piirroksia. Vuonna 1994 Suomen ilmailuhistoriallinen lehti jatkoi Suomen Siivet -lehden aloittamaa työtä.
1971
Numero 4, 1971
1973
Numero 2, 1973
Manuel Faißt
pienoiskuva
Livin’ la Vida Loca
Martin esitti kappaleen The Voice of Australian toisella tuontantokaudella sillä hetkellä tuomareina toimineiden Delta Goodremin, Joel Maddenin ja Sealin kanssa.
2340 Hathor
Löytö
Charles Kowal löysi sen 22. lokakuuta 1976 Palomarin observatoriossa Kaliforniassa. 2340 Hathor on nimetty muiden Aten-asteroidien tavoin Egyptiläisten jumalten mukaan. Hathor oli taivaanjumala ja Ran tytär. Hän personoi ilon periaatteet, naisellisen rakkauden ja äitiyden.
Malcolm X
Toiminta Nation of Islamissa
Varhain 1960-luvulla Malcolm yritti houkutella Nation of Islamin jäseniksi Kuuban presidentti Fidel Castroa ja tulevaa nyrkkeilyn raskaansarjan maailmanmestari Cassius Clayta. Castro kieltäytyi, mutta Clay puolestaan liittyi järjestöön alkuvuodesta 1964 ja muutti nimensä Muhammad Aliksi.
Murha
Helmikuun 21. päivänä 1965 noin kello 14.30 Malcolm aloitteli puhettaan Manhattanilla sijaitsevassa Audubon-tanssisalissa, kun kahdeksannen tuolirivin kohdalla sattui pieni järjestyshäiriö. Häiriön aikana vähintään kaksi aseistettua miestä tulitti Malcolmia, joka kaatui takanaan olevan tuolin päälle. Yleisen hälinän keskellä ampujat onnistuivat pakenemaan salista. Malcolm toimitettiin nopeasti läheisen sairaalan leikkaussaliin, mutta hänen hyväkseen ei enää voitu tehdä mitään. Malcolm oli saanut useita osumia rintakehäänsä ja kuollut vammoihinsa todennäköisesti jo matkalla sairaalaan.
Hayerin kumppaneina pidettyjen tuomiot kumottiin 17. marraskuuta 2021.
Hautajaiset
Runsaan tunnin kestäneiden seremonioiden jälkeen pitkä autokulkue ajoi Harlemista New Yorkin osavaltion Hartsdalessa sijaitsevalle Fencliffin hautausmaalle. Jokaisella Manhattanin sillalla seisoi useita poliisiautoja vahtimassa hautajaissaattueen turvallisuutta. Arkku laskettiin hautaan pääpuoli kohti itää kuten islamilainen traditio edellyttää. Malcolmin seuraajat eivät halunneet jättää arkkua valkoisten haudankaivajien peiteltäväksi vaan alkoivat itse heittää multaa paljain käsin arkun päälle.
Hubblen luokittelu
Hubble perusti järjestelmänsä ajansaatossa ottamiinsa valokuviin galakseista. Hän uskoi, että elliptiset galaksit olivat kaikkien galaksien ensimmäinen muoto, josta ne sitten kehittyivät lopulliseen muotoonsa. Tämä aikainen ajatus jätti jälkeensä tähtitieteilijöiden erikoiskielessä esiintyvät termit; ”aikainen tyyppi” ja ”myöhäinen tyyppi”.
Malcolm X
Perintö
thumb|Malcolm X:n mukaan nimetty katu [[New Yorkissa Manhattanilla.]] Malcolm X:ää on kuvattu erääksi historian vaikutusvaltaisemmista afroamerikkalaisista. Hänen kritiikkiinsä perustuu muun muassa myöhempi black power -liike. Nation of Islamin vaikutuksen välityksellä Malcolm auttoi vaihtamaan termit neekeri (Negro) ja värillinen (colored) termeihin musta (black) ja afroamerikkalainen (Afro-American).
Fiban
Vuodesta 2013 Fiban on jakanut Vuoden bisnesenkeli -palkintoja, joilla nostetaan esiin yksityissijoittajia, jotka ovat tehneet merkittäviä startup-sijoituksia, auttaneet osallistumisellaan startupeja kasvamaan tai tukeneet Suomen ekosysteemin kehittämistä. Fibanin hallitus valitsee voittajat heille tehtyjen ehdotusten perusteella.
Radon
Radon on hajuton, mauton ja väritön radioaktiivinen jalokaasu. Radonin kemiallinen merkki on Rn, järjestysluku 86 ja CAS-numero 10043-92-2. Jalokaasuille tyypillisesti radon ei muodosta normaaleissa olosuhteissa yhdisteitä. Radon syntyy maankuoressa uraanin ja toriumin hajoamistuotteena. Radonin pysyvimmän isotoopin 222Rn puoliintumisaika on 3,8 päivää.
Isotoopit
Radonin yleisin ja pitkä­ikäisin isotooppi 222Rn syntyy radiumin tavallisimman iso­toopin, 226Ra, hajoamisessa, ja se kuuluu tavallisimmasta uraani-isotoopista 238U, alkavaan hajoamissarjaan. Radon-222 muuttuu alfa­hajoamisessa poloniumin iso­toopiksi 218Po sekä edelleen muutaman välivaiheen jälkeen vakaaksi lyijyisotoopiksi 206Pb.
Hajoamistuotteet
Radonin hajoamis­tuotteet ovat edelleen radio­aktiivisia, mutta radonista poiketen ne ovat kiinteitä aineita. Ne kiinnittyvät helposti ilmassa oleviin aerosolihiukkasiin, samoin kuin myös kaikkien esineiden pinnalle, jotka joutuvat kosketuksiin radonia sisältävän ilman kanssa. Täten nekin tulevat pinnaltaan radio­aktiivisiksi. Jos tällainen esine kuitenkin siirretään paikkaan, jossa radonia ei esiinny, se menettää muutamassa tunnissa suurimman osan aktiivisuudestaan mutta jäljelle jää heikko aktiivisuus, joka pysyy jopa vuosi­kymmeniä. Tämä johtuu siitä, että radonin tavallisimman isotoopin, Rn-222, hajoamisessa syntyvistä nuklideista neljä ensimmäistä, Po-218, Pb-214, Bi-214 ja Po-214, ovat lyhytikäisiä: niiden puoliintumisajat ovat alle puoli tuntia, ja ne saavat aikaan tämän voimakkaan, mutta nopeasti heikkenevän aktiivisuuden. Sarjan seuraava jäsen, Pb-210, sen sijaan on pitkä­ikäinen ja itsessään vain heikosti säteilevä. Sen puoliintumisaika on noin 22 vuotta. Sen jälkeen hajoamis­sarjassa on vielä kaksi voimakkaasti aktiivista nuklidia, Bi-210 ja Po-210, ennen kuin sarja päättyy stabiiliin lyijyisotooppiin Pb-206. Pitkä­aikainen radio­aktiivinen kerrostuma koostuukin juuri näistä sarjan viimeisistä väli­jäsenistä. Sitä vastoin muut luonnossa esiintyvät radon­isotoopit Rn-220 ja Rn-219 muodostavat vain lyhyt­aikaista radio­aktiivista kerrostumaa, sillä torium- ja aktiniumsarjassa on kummassakin näiden radon­isotooppien jälkeen vain lyhytikäisiä nuklideja, ennen kuin sarjat päättyvät stabiileihin lyijy­isotooppeihin.
Radonmittaukset ja radonin poisto rakennuksesta
Radonin mittaus on mahdollista aktiivisin ja passiivisin mittausmenetelmin. Suomessa viranomaisvalvonnan vaatimat radon-mittaukset on tehtävä Säteilyturvakeskuksen hyväksynnällä, joka tuottaa radon-mittauspalvelua itse sekä hyväksyy muut palvelua tarjoavat yritykset. Ennen korjauksia tehdään mittaukset, jotka passiivisilla menetelmillä kestävät useita kuukausia. Radonkorjausten toimivuus varmistetaan mittauksilla. Mittauksia suoritettaessa tulee myös huomioida tilojen osastoinnit.
JFET
Piirrossymbolista
Riippuen kulttuurista, piirrosmerkit ovat joko kuten kuvissa oikealla, tai samanlaiset ilman ympyrää, tai niin että hila on keskellä kanavaa eikä lähteen tai nielun kohdalla (ympyrällä tai ilman).
August Kiuru
Hiihtouransa jälkeen Kiuru toimi Suomen hiihtomaajoukkueen huoltotehtävissä kaikissa hiihdon arvokisoissa vuosina 1970–1985. Kiuru työskenteli myös suksenkehittäjänä ja tuotantopäällikkönä suomalaisissa suksitehtaissa – Järvisen tehtailla Lahdessa vuosina 1958–1970, Karhun tehtailla Kiteellä 1971–1975 ja Peltosen tehtailla Hartolassa 1976–1987.
Severstal Tšerepovets
Joukkueenjohto
Lähde: EliteProspects
Istukka
Istukka on elin, johon napanuora kiinnittyy lapsen kehittyessä raskauden aikana äitinsä kohdussa. Synnytyksessä istukka syntyy jonkin ajan kuluttua lapsen jälkeen kohdun supistuessa.
Tehtävä
Aineidenvaihdon lisäksi istukka tuottaa hormoneja. Istukkahormoni eli hCG stimuloi keltarauhassoluja tuottamaan estrogeenia ja progesteronia, joista sikiön kehitys ja kasvu ovat riippuvaisia. Relaksiini puolestaan lisää äidin lantion nivelten liikkuvuutta ja synnytyksessä se laajentaa kohdunsuuta. Istukkalaktogeeni vaikuttaa prolaktiinin tavoin aktivoiden tavallisia rintarauhasia muuttumaan maitorauhasiksi sekä stimuloiden maidon tuotantoa.
Istukan irtoaminen
Syytä ennenaikaiseen irtoamiseen ei tunneta. Riskitekijöinä tunnetaan raskausmyrkytys, useat aikaisemmat synnytykset, synnyttäjän yli 35 vuoden ikä, aiemmat sikiökuolemat ja keskenmenot sekä äidin raskaudenaikainen tupakointi.
Juhamatti Yli-Junnila
Seuraura
Ensimmäisen kerran ulkomaille Yli-Junnila siirtyi kaudeksi 2008–2009 tehdessään sopimuksen Itävallan Erste Bank Eishockey Ligassa pelaavan unkarilaisjoukkue Alba Volán Székesfehérvárin kanssa. Hän pelasi joukkueessa kuitenkin vain yhdeksän ottelua tehden yhden maalin, kunnes Yli-Junnila siirtyi loppukaudeksi Ruotsin I-divisioonassa pelaavan Asplöven HC:n riveihin. Joukkue eteni aina HockeyAllsvenskanin karsintoihin saakka, joiden piste- ja syöttöpörssin hän voitti tehoilla 4+9=13. Yli-Junnila oli kauden jälkeen vapaana agenttina aina lokakuuhun 2009 saakka, jolloin hän siirtyi aluksi kuukauden mittaisella sopimuksella Mestis-joukkue Kajaanin Hokkiin. Yli-Junnilan visiitti jäi lopulta vain neljän ottelun mittaiseksi, jonka jälkeen hän siirtyi try-outille Saksan toiseksi korkeimmalle sarjatasolle 2. Bundesligajoukkue Eispiraten Crimmitschauhun. Noin kuukautta myöhemmin Yli-Junnila siirtyi try-outille samassa sarjassa pelaavaan Fischtown Pinguinsiin. Hän sai noin viikkoa myöhemmin sinne loppukauden kattavan sopimuksen.
Kauden 2010–2011 Yli-Junnila pelasi Ranskan II-divisioonaa Dogs de Choletin joukkueessa. Kaudeksi 2011–2012 hän siirtyi sarjatasoa ylemmäs I-divisioonaan ja Phénix de Reimsin riveihin. Kauden 2012–2013 Yli-Junnila aloitti Ranskan II-divisioonassa Français Volants Parisin riveissä, josta hän siirtyi kahden ottelun jälkeen taas sarjatasoa ylemmäs I-divisioonaan ja Corsaires de Dunkerquen joukkueeseen syyskuussa 2012.
Wildernessin taistelu
Wildernessin taistelu käytiin Wildernessin metsäalueella Yhdysvaltain sisällissodassa 5. – 7. toukokuuta 1864 etelävaltioiden ja pohjoisvaltioiden joukkojen välillä. Pohjoisvaltioiden joukkoja komensi kenraali Ulysses S. Grant ja etelävaltioiden kenraali Robert E. Lee.
Taustaa
Grant nimitettiin maaliskuussa 1864 pohjoisvaltioiden armeijan ylipäälliköksi. Grantin tavoitteena oli päättää sota keväällä 1864. Hän toivoi valtaavansa etelävaltioiden pääkaupungin Richmondin toukokuun loppuun mennessä. Grant halusi, että kaikilla rintamilla tehtäisiin yhtäaikainen hyökkäys etelävaltioita vastaan.
Konstantínos Karamanlís
Toinen pääministerikausi 1974–1980
Karamanlísin uudelleen muodostettu konservatiivipuolue Uusi demokratia sai 54 prosenttia äänistä ja 220 paikkaa 300:sta marraskuussa 1974 pidetyissä ensimmäisissä vaaleissa. Karamanlísista tuli Kreikan pääministeri joulukuussa 1974. Karamanlís kieltäytyi ottamasta kantaa kuningaskunnan tai tasavallan puolesta. Tasavallan kannattajat saivat 69 prosenttia äänistä. Karamanlís hyväksyi kommunistipuolueen laillistamisen. Karamanlís solmi uudelleen suhteet Länsi-Eurooppaan. Karamanlís hyväksyi uuden perustuslain, jonka avulla upseerit ja armeija saatiin pois politiikan ja vallan toteuttamisesta.
Mozdok
Mozdok eli Mæzdæg  on noin 40 000 asukkaan kaupunki Mozdokin piirissä Pohjois-Ossetia-Alanian tasavallan pohjoisosassa Venäjällä Kaukasiassa. Mozdok sijaitsee Terekin varrella, 92 kilometriä tasavallan pääkaupungista Vladikavkazista pohjoiseen. Kaupunki on Mozdokin piirin hallinnollinen keskus.
Melampus
Ennustamisen lahja
Melampus eli Neleuksen valtakunnassa lähellä Pyloksen kaupunkia. Hänen talonsa edessä kasvoi tammi, jonka suojissa oli käärmeenpesä. Hänen palvelijansa tappoivat aikuiset käärmeet, ja Melampus poltti ne, mutta nuoret hän ajoi vain pois. Kun käärmeet olivat kasvaneet, ne nousivat hänen vierelleen hänen nukkuessaan ja lipoivat hänen korviaan kielillään. Ymmärtäessään tämän jälkeen, mitä ohilentävät linnut puhuivat, hän pystyi ennustamaan tulevaisuutta näiden avulla. Lisäksi hän oppi ennustamaan eläinuhreista ja tapasi Apollonin Alfeios-joen äärellä.
Fylakoksen karja
Vakuuttuneena hänen kyvyistään Fylakos lupasi karjansa Melampukselle, jos hän parantaisi tämän pojan Ifikloksen sairaudestaan. Melampus uhrasi kaksi sonnia, ja paikalle tuli korppikotka ahmimaan raatoa. Se kertoi hänelle, että viimeksi samanlaisen juhla-aterian se olikin saanut kuningas Fylakoksen uhratessa, jonka aikana myös nuori prinssi Ifiklos oli ollut paikalla. Nähtyään suuren verisen veitsen isänsä kädessä prinssi oli pelästynyt niin, että Fylakos oli nakannut veitsen menemään. Se oli kuitenkin osunut pyhään tammeen ja haavoittanut siellä hamadryadia. Tämä oli kironnut prinssin ja langettanut sairauden hänen ylleen. Dryadi kertoi Melampukselle, että prinssi parantuisi, jos veitsi vedettäisiin irti puusta, keitettäisiin vedessä, ja prinssille annettaisiin keitinvettä juotavaksi kymmenen päivän ajan. Näin tehtiin, ja kun prinssi oli parantunut, Melampus palasi Pylokseen karja mukanaan, sai Peron ja antoi tämän Biakselle puolisoksi.
Split
Elinkeinoelämä
Splitissä toimii vuonna 1974 perustettu yliopisto ja merentutkimuslaitos.
Hjalmar Sandelin
Sandelin toimi vt. pormestarina Jyväskylässä 1877.
Kävijäseuranta
Kävijäseurantaohjelmistoja
Markkinoilla on useita kävijäseurantaan tarkoitettuja analytiikkaohjelmia. Kävijäseurantaohjelmat on usein toteutettu verkkopalveluina, eli niitä käytetään WWW-selaimen välityksellä. Suomessa käytetyin analytiikkaohjelmisto on ilmainen Google Analytics.
Kävijäseurannan teknologiat
Osa kävijäseurantaohjelmistoista, esimerkiksi WebTrends, yhdistelee näitä tekniikoita saadakseen kaikkein luotettavinta dataa kävijöistä.
Elokuun teehuone
Elokuun teehuone (The Teahouse of the August Moon, suom. myös Teehuone elokuun kuutamossa) on yhdysvaltalaisen John Patrickin näytelmäsovitus Vern Sneiderin samannimisestä romaanista vuodelta 1951. Näytelmästä tehtiin 1956 samanniminen elokuva pääosissa Glenn Ford, Eddie Albert ja Marlon Brando, ja vuonna 1970 Broadway-musikaali Lovely Ladies, Kind Gentlemen.
Kantaesityksensä lokakuussa 1953 jälkeen näytelmästä tuli suuri Broadway-hitti, jonka alkuperäistuotanto sai 1 027 esitystä ja voitti Pulitzer- ja Tony-palkinnot sekä New York Drama Critics’ Circle -palkinnon vuoden parhaana näytelmänä. Elokuun teehuone oli suosittu useita vuosikymmeniä, kunnes uusien sukupolvien poliittinen korrektius kansallisten stereotypioiden ja sukupuolten tasa-arvon suhteen alkoi tehdä siitä vanhanaikaisen.
Näytelmä Suomessa
Elokuun teehuonetta on esitetty monissa suomalaisissa ammattiteattereissa etenkin tuoreeltaan 1950-luvulla. Sittemmin sitä on otettu myös harrastaja- ja kesäteattereiden ohjelmistoon.
Sepeltasku
Käyttäytyminen, lisääntyminen ja ravinto
Sepeltasku istuu usein näkyvällä paikalla. Pieni, pystyssä istuva, lyhytpyrstöinen tasku. Istuu pystyssä, ruumis tanakka ja pyrstö lyhyt. Yleensä se istuu pensaiden latvassa ja langalla.
Turun Osakepankki
Turun Osakepankki - Åbo Aktiebank oli 1896 Turkuun perustettu liikepankki. Sen perustajien joukossa olivat muun muassa Rettigin suku ja veljekset Ernest ja Magnus Dahlström. Pankin jugend-tyylinen Frithiof Strandellin suunnittelema pääkonttori valmistui Turun keskustaan Aurakatu 3:een vuonna 1907. Turun Osakepankki toimi rahoittajana etenkin puunjalostusteollisuudessa ja Venäjän kaupassa. Vuonna 1919 pankilla oli 7 sivukonttoria ja 87 miljoonan markan talletukset.
Venäjän tiedeakatemia
Alueelliset tiedekeskukset
Alueelliset tiedekeskukset ovat eri alojen tutkimuslaitosten alueellisia ja paikallisia yhteenliittymiä valtakunnan länsi- ja eteläosissa.
Fokaia
Fokaialaiset olivat keskeisesti mukana siirtokuntien ja kauppa-asemien perustamisessa erityisesti Välimeren länsiosiin. He perustivat muun muassa Massalian eli nykyisen Marseillen sekä Elean siirtokunnat.
Pernarutto
thumb|250px|Pernaruttobakteereja. Pernarutto eli anthrax on Bacillus anthracis -sauvabakteerin aiheuttama vaarallinen nisäkkäiden tartuntatauti. Naudalla, lampaalla ja hevosella pernarutto on yleensä äkillinen ja johtaa hoitamattomana kuolemaan; sialla tauti on tavallisesti kestoltaan pidempi. Tautia voi esiintyä myös poroilla. Tauti aiheuttaa nisäkkäillä pernan turpoamisen, hyvin korkean kuumeen, verenvuotoja ja veri muuttuu melkein mustaksi. Ihmisellä sairaus ilmenee yleensä ihon alle syntyvänä pernaruttoajoksena tai itiöiden aiheuttamana keuhkokuumeena. Sairastuneen eläimen lihan syöminen aiheuttaa ihmiselle suolistossa tulehduksia. Sairaus on ehkäistävissä rokottamalla. Pernaruttobakteerin itiöt voivat säilyä tartuttamiskykyisinä vuosikymmeniä.
Pernarutto ihmisellä
Pernarutto voidaan jalostaa biologiseksi aseeksi. Biologiseksi aseeksi kehitetystä pernarutosta voidaan tehdä immuuni antibiooteille, jolloin ne eivät tehoa siihen.
Tammikuussa 2010 EU:n terveysviranomaiset ilmoittivat, että ainakin Saksassa ja Skotlannissa pernaruttoa oli tavattu heroiininkäyttäjien keskuudesta ja että kahdeksan oli kuollut tautiin. Heinäkuussa 2012 Tanskan poliisi kertoi 50-vuotiaan heroiininkäyttäjän kuolleen pernaruttoon, jonka tämä oli saanut Kööpenhaminassa ostamastaan annoksesta.
SS Edmund Fitzgerald
Vedenalainen tutkimus
Vuonna 1976 toukokuun 20.–28. päivien välisenä aikana miehittämätön laivaston sukellusalus CURV III valokuvasi hylkyä kahdella mustavalkovideokameralla ja yhdellä tavallisella kameralla. CURV III:n ottamista kuvista voitiin todeta Fitzgeraldin katkenneen kahteen osaan ja hylynkappaleiden lepäävän yli 160 metrin syvyydessä, perinteisin välinein suoritettavan sukelluksen ulottumattomissa.
Emil Cedercreutzin museo
Emil Cedercreutzin museo on Harjavallassa sijaitseva taide- ja kulttuurihistoriallinen museo, jonka kokoelmien pohjana on kuvanveistäjä Emil Cedercreutzin tuotanto ja hänen keräämäänsä esineistö. Vuonna 1916 perustettu museo käsittää 1914 valmistuneen Taiteilijakoti Harjulan, 1916–1942 rakentuneen Maahengen temppelin sekä myöhempinä vuosikymmeninä valmistuneita laajennusosia. Lisäksi museon pihamaalla on Cedercreutzin veistoksista koostuva veistospuisto, jonka ensimmäiset teokset paljastettiin vuonna 2013.
Luhansk
Historiaa
Kaupungin nimi oli Vorošilovgrad vuosina 1935–1958 ja 1970–1990; nimi annettiin Stalinin työtoverin, Neuvostoliiton marsalkan Kliment Vorošilovin (1881–1969) mukaan. Kaupungin nimeksi palautettiin Luhansk henkilökultin purkamisen yhteydessä, mutta Vorošilovin kuoleman jälkeen henkilöön viittaava nimi otettiin taas käyttöön. Kaupunki nimettiin Luhanskiksi uudelleen 1990.
Hullun lehmän tauti
Muualla Euroopassa
Ensimmäiset BSE-tapaukset Manner-Euroopassa syntyneillä naudoilla todettiin vuosina 1989–1990 Ranskassa, Portugalissa ja Sveitsissä. 1990-luvun puoliväliin mennessä tautia oli tavattu myös Alankomaissa, Belgiassa, Luxemburgissa ja Liechtensteinissa. Vuoden 2000 aikana BSE-tauti paisui Britannian sisäisestä ongelmasta koko Euroopan unionin kriisiksi.
Suomessa
BSE:n löytyminen Suomesta ja siitä seuranneet toimet aiheuttivat valtiolle miljoonien eurojen kustannukset, mutta sen nostattama kohu jäi Suomessa lopulta lyhytaikaiseksi. Myöhemmin maa- ja metsätalousministeriön kansliapäälliköksi nimitetty Jaana Husu-Kallio sai Kuluttajaliiton myöntämän palkinnon avoimesta tiedottamisesta tapauksen aikana. Husu-Kallio arvioi 20 vuotta tapahtuneen jälkeen BSE:n historiallisen merkityksen olevan etenkin siinä, että zoonoosien eli eläimistä ihmisiin tai päinvastoin siirtyvien sairauksien merkitys kansanterveyttä uhkaavana tekijänä tuli yleiseen tietoisuuteen.
BSE ja ihmisen prionisairaudet
Kuru on prionisairaus, joka levisi 1900-luvun alussa kannibalismia harjoittaneen fore-kansan parissa.
Lassi Parkkinen
Urheilu-uransa jälkeen Parkkinen toimi myös pikaluistelun järjestötehtävissä: Kansainvälisen luisteluliiton johtokunnassa hän oli 1957–1964 ja Suomen Luisteluliiton varapuheenjohtajana 1954–1960.
Paul Baxter
Paul Baxter (s. 28. lokakuuta 1955 Winnipeg, Kanada) on kanadalainen jääkiekkovalmentaja. Ennen valmentajauraa Baxter pelasi jääkiekkoa ammattilaisena WHA:ssa ja NHL:ssa.
Päävalmentajana Baxter on ollut IHL:n Salt Lake Golden Eaglesissa 1987–1989, jossa otti ensimmäisellä kaudella mestaruuden. Hän on ollut samassa toimessa myös 1995–1997 AHL:n Saint John Flamesissa.
Gemini 9
Gemini 9:n alkuperäinen miehistö, astronautit Elliot M. See Jr. ja Charles A. Bassett II saivat surmansa 28. helmikuuta 1966 heidän kaksipaikkaisen T-38 harjoitussuihkuhävittäjän törmätessä huonossa säässä Gemini-avaruusaluksia valmistavaan rakennukseen. Varamiehistön käytöstä johtuen tehtävän nimi sai A-tarkenteen.
Tituksen riemukaari
Arkkitehtuuri
Tituksen riemukaari on varhaisin tunnettu esimerkki roomalaisten kehittämästä kompositatyylistä, joka on yhdistelmä korinttilaisesta ja joonialaisesta pylväsjärjestelmästä. Kaariaukon sisäseinillä on Jerusalemin temppelin ryöstösaalista vievää kulkuetta ja Tituksen yhdessä isänsä Vespasianuksen kanssa juutalaisista saavutetun voiton kunniaksi pitämää triumfia kuvaavat reliefit. Holvin kasetoituun kattoon on kuvattu Tituksen jumalaksi julistaminen. Pahoin rapistunut riemukaari, joka oli keskiajalla osa Frangipanien linnoitusta, restauroitiin paavi Pius VII:n aloitteesta täydellisesti 1817–1821. Arkkitehti Giuseppe Valadier purki monumentin osiin ja kokosi sen käyttäen puuttuviin attikan ja pilareiden ulommaisiin kulmiin uusia kivilohkareita travertiinista. Alun perin kokonaisuudessaan valkeasta Pentelin marmorista rakennettu yksiaukkoinen riemukaari on 15,4 m korkea, 13,5 m leveä ja 4,75 m syvä.
Piirtokirjoitukset
Riemukaaren Colosseumin puoleisen julkisivun attikassa on suurikokoinen latinankielinen omistuskirjoitus: SENATUS POPULUSQUE ROMANUS DIVO TITO DIVI VESPASIANI FILIO VESPASIANO AUGUSTO. Forum Romanumille päin antavan fasadin piirtokirjoitus ei ole säilynyt meidän päiviimme. Sen sijaan toisella puolella on moderni muistokirjoitus restauroinnista: INSIGNE RELIGIONIS ATQVE ARTIS MONVMENTVM VETUSTATE FATISCENS PIVS SEPTIMVS PONTIFEX MAX(imus) NOVIS OPERIBVS PRISCVM EXEMPLAR IMITANTIBVS FVLCIRI SERVARIQVE IVSSIT ANNO SACRI PRINCIPATVS EIVS XXIIII.
Joe Cirella
Pelaajaura
Cirella pelasi kaudesta 1981–1982 kauteen 1995–1996 kestäneellä NHL-urallaan yhteensä 828 runkosarja- ja 38 pudotuspeliottelua. Hän teki runkosarjassa yhteensä 275 tehopistettä, 64 maalia ja 211 syöttöpistettä, ja pudotuspeleissä 13 tehopistettä, kaikki syöttöpisteitä.
MTT Vakola
MTT Vakola, lyhyesti Vakola, aiemmin Valtion maatalousteknologian tutkimuslaitos, sitä ennen Valtion maatalouskoneiden tutkimuslaitos, on Nykyisin osa Eurofins Expert Services Oy:tä, aiemmin valtion omistaman Luonnonvarakeskuksen alainen, entisen Maa- ja elintarviketalouden tutkimuskeskuksen laitos, joka tutkii työkoneteknologiaa Suomen oloissa, testaa suurta maatalouskalustoa ja muita koneita esim. olosuhde- ja lujuuskokein ja mittaa laitteiden käyttäjään tai ympäristöön kohdistuvaa melua ja tärinää ja kehittää automaatio- ja paikannusjärjestelmiä ja viljelyteknologiaa sekä koordinoi maa-, metsä- ja puutarhatalouden asuin- ja tuotantorakennusten tutkimusta.
Historia
VTT Expert Services Oy ja sen mukana Vakolan mittaus- ja testauspalvelut myytiin Eurofins -konsernille vuonna 2018.
Jalkapallon maailmanmestaruuskilpailujen palkinnot
Kultainen kenkä
<div id="Footnote: Leônidas">2 Joissakin lähteissä Leônidaksen sanotaan tehneen kahdeksan maalia. 3 FIFA määritti Ademirille yhdeksän maalia. 4 Yksi omaksi maaliksi merkitty vaihdettiin myöhemmin Ronaldolle
Morhad Amdouni
Urheilu-ura
Vuoden 2007 maastojuoksun MM-kilpailuissa hän oli alle 20-vuotiaissa 38:s. Samana vuonna hän voitti kultaa 5 000 metrillä alle 20-vuotiaiden EM-kilpailuissa. Amdouni voitti myös juniorisarjassa sekä henkilökohtaisen että joukkuekilpailun maastojuoksun EM-kilpailuissa 2007.
Saksan Grand Prix 1984
Aika-ajo
Alain Prost otti paalupaikan ajalla 1.47,012, joka merkitsi keskinopeutta 228,658 km/h. Seuraavina olivat Elio de Angelis, Derek Warwick, Patrick Tambay ja Nelson Piquet.
Vietonen
Vedenlaatu
Järvi on luokiteltu keskikokoiseksi humusjärveksi, joka on voimakkaasti säännöstelyllä muutettu järvi. Järven vedenlaatua on tutkittu vuodesta 1975 asti. Tiedot järven vedenlaadusta on muodostettu vuosina 2003–2016 otetuista vesinäytteistä. Vesi on toisinaan sameaa, mikä selviää erityisesti syvänteestä otetuissa näytteistä. Vedenväri on keskimäärin 71 mg Pt/l, mikä luokitellaan keskiruskeaksi ja tyypilliseksi humusjärvelle. Vedestä tavattavien suolojen määrä on alhainen. Suoloja tulee veteen yleensä jätevesistä ja pelto- ja metsälannoitteista. Vuonna 2007 arvioitiin Vietosen vastaanottaneen 475 kg fosforia ja 10 665 kg typpeä niiden eri yhdisteinä. Maatalous aiheutti tästä 23 % fosforin ja 14 % typen osalta, haja-asutus vastaavasti 12 % ja 3 %, ja sateen aiheuttamasta huuhtomasta johtui vastaavasti 64 % ja 89 % kokonaiskuormituksesta. Järven rehevöitymisen taso arvioidaan usein kokonaisfosforipitoisuuksien ja kokonaistyppipitoisuuksia mittaamalla. Fosforipitoisuus oli keskimäärin 20,2 mikrogrammaa litrassa vettä (µg/l) ja typpipitoisuus 318 µg/l. Nämä arvot luokittelee Vietosen lievästi rehevöityneeksi järveksi. Ravinteet kuluttavat veden happipitoisuuksia, jos happitäydennystä ei pääse tulemaan. Järven lämpötilakerrostuneisuuden kausilla happipitoisuudet ovat olleet hyviä paitsi syvänteessä, missä happea on kulunut kevättalvella muita osia enemmän. Järven happamuustaso on ollut keskimäärin pH 6,69, mutta järven puskurikyky happamoitumista vastaan on ollut hyvä. Alkaiteetin keskiarvo on ollut 0,18 mmol/l sen vaihteluvälin ollessa 0,13–0,65 mmol/l. Järven hygieninen laatu on ollut hyvä ja järvellä on vain yksi leväkukintoihin liittyvä merkintä vuodelta 2003.
Vesistösuhteet
Järven lasku-uoma on Kaaraneskoski, joka on vajastettu Kaaraneskosken voimalaitoksen sähköntuotantoon. Vesi laskee sen kautta Miekojärveen, jonka laskujoki on Tengeliönjoki. Tengeliönjoki yhtyy Tornionjokeen Aavasaksalla ja laskee Torniossa Itämeren Pohjanlahdessa Perämereen.
Boryspilin piiri
Boryspilin piiri on yksi Ukrainan Kiovan alueen hallinnollisista piireistä. Piiri on perustettu alkujaan vuonna 1923; ja heinäkuussa 2020 piirin hallintoaluetta laajennettiin merkittävästi. Piirin naapurina ovat Obuh’ivin piiri lounaassa, Kiovan suurkaupunki luoteessa, Brovaryn piiri pohjoisessa ja Pultavan alue idässä. Piiri sijaitsee välittömästi Kiovasta itäkaakkoon. Piirin hallintokeskus on Boryspilin kaupunki (63 674 as., 2021).
Julius Schrader
thumb| [[Wilhelm Camphausen, Taiteilija Julius Schrader, litografia, 1844.]] thumb|Leopold von Ranken muotokuva. Julius (Friedrich Anton) Schrader (16. kesäkuuta 1815 Berliini – 16. helmikuuta 1900 Lichterfelde) oli saksalainen taidemaalari. Hän opiskeli 1830–1832 Berliinin taideakatemiassa ja Düsseldorfin taideakatemiassa 1837–1844.
Safari
thumb|Valokuvaussafari [[Serengetissä Tansaniassa.]]
Oded Golan
Elämä
Useat kyseenalaistivat Golanin löydöt ja syyttivät tätä väärentäjäksi. Israel Antiquities Authorityltä saamiensa tietojen pohjalta Israelin poliisi pidätti Golanin joulukuussa 2004, koska häntä epäiltiin väärentämisestä ja huijauksesta.
Nelonen Plus
Nelonen Plus oli Nelosen maksuton rinnakkaiskanava, joka näkyi digitaalisten vastaanottimien kautta. Kanava toimi vuosina 2002–2007. Kanavan ohjelmisto koostui pääasiassa tv-peleistä, ostosruudusta ja chateista, mutta silloin tällöin kanavalla nähtiin myös uutisia, elokuvia, motoGP:tä, speedwaytä, golfia, tennistä, koripalloa, Jalkapalloilun mestarien liigaa sekä veikkausliigaa, tulosurheilua, dokumenttisarjaa Malesian matkaajat sekä komediasarja Kellarin kunkkua.
Nelonen Plus lopetti lähetyksensä 26. helmikuuta 2007, jolloin samalla kanavapaikalla aloitti uusi maksuton televisiokanava Jim.
Pentti Lammio
Urheilu-ura
Lopullisen läpimurron huipulle Lammio teki 19-vuotiaana talvella 1939. Hän luisteli Helsingin Eläintarhan kentällä EM-karsintojen 5 000 metrillä kovan ajan 8.55,1. EM-kisoissa Riiassa hän luisteli loskaisella jäällä 1 500 metrillä toiseksi, kun hänen ensimmäisessä parissa luistelemaansa aikaa 3.07,5 ei pystynyt rikkomaan kuin Norjan Charles Mathiesen. Yhteistuloksissa mestariksi nousi Latvian Alfons Bērziņš ja hopeaa sai Birger Wasenius – Lammio oli 15:s, eikä häntä kelpuutettu 10 000 metrille. Viikkoa myöhemmin Helsingin Pallokentällä käydyissä MM-kisoissa Wasenius oli ykkönen ja Bērziņš kakkonen.
Ulla Tillander-Godenhielm
Edit Ulla Marita Tillander-Godenhielm (o.s. Tillander; s. 12. toukokuuta 1937 Helsinki) on suomalainen ekonomi, kultaseppä ja tutkija.
Sodan kukat
Elokuva kertoo yhdysvaltalaisen Newsweek-aikakauslehden sotavalokuvaajan Harrison Floydin katoamisesta entisen Jugoslavian alueelle vuonna 1991, jolloin maassa vallitsi sotatila. Valokuvaajan vaimo Sarah ei usko miehensä kuolleen ja lähtee etsimään tätä keskeltä rintamalinjoja. Etsinnässä häntä avustavat miehensä kollegat Marc Stevenson ja Kyle Morris.
Kuusniemi (kuvitteellinen paikannimi)
Kunnanvaltuusto
Kuusniemen kunnanvaltuuston puheenjohtajina on toiminut mm. yrittäjä ja liikemies Urmas Hakkarainen. Turvetta ja timantteja -sarjassa kunnanvaltuuston puheenjohtajana toimii huoltamoyrittäjä Pauli Antero Turpeinen. Kunnanvaltuutettuina taas toimivat lääkäri Holger Voivalin, liikemies Armas Hakkarainen, kauppias Lasse Jortikka, kanttori-urkuri Ilmari Piiparinen sekä seitsemän muuta henkilöä. Kunnanhallitusta ovat johtaneet sekä Urmas Hakkarainen että Armas Hakkarainen.
FS Opiniâtre (1864)
Opiniâtre oli Ranskan laivaston vuonna 1864 vesillelaskettu Arrogante-luokan uiva patteri.
Abdoulie Mansally
Maajoukkuetasolla Mansally on edustanut monia Gambian nuorten maajoukkueita sekä miesten maajoukkueessa vuodesta 2008 alkaen.
Scottish Rite Cathedral
Scottish Rite Cathedral on vapaamuurarien katedraali Indianapolisissa, Indianan osavaltiossa Yhdysvalloissa. Rakennuksen suunnitteli arkkitehti George F. Schreiber Euroopan goottilaisten katedraalien tyyliin. Schreiber oli itse vapaamuurari, ja käytti rakennuksen suunnitelmissa ja mittasuhteissa paljon lukuja 3 ja 33, jotka ovat vapaamuurareille tärkeitä numeroita. Katedraalia alettiin rakentaa vuonna 1927 ja se valmistui vuonna 1929. Katedraali tuli maksamaan kolme miljoonaa dollaria.
Rakennukseen mahtuu kerralla noin 1 200 ihmistä ja se on 65 metriä korkea.
Vaikka rakennuksen nimi on "katedraali", se ei ole kristillinen kirkko, vaan vapaamuurarien kokoontumistila, jossa järjestetään myös häitä ja muita tilaisuuksia.
Skottilainen riitti "Scottish Rite" on yksi vapaamuurarien veljeskunnista.
Saksan Bundesliigan kausi 1964–1965
Saksan Bundesliigan kausi 1964–1965 oli järjestyksessään toinen Bundesliigan, Länsi-Saksan pääsarjan kausi. Se alkoi 22. elokuuta 1964 ja päättyi 15. toukokuuta 1965. Hallitsevana mestarina kauteen lähti 1. FC Köln.
Mestaruuden voitti Werder Bremen ja alemmalle sarjatasolle putosi Hertha BSC. Tuloksellisesti Karlsruher SCn ja FC Schalke 04:n olisi pitänyt pudota Regionalligaan kaudeksi 1965–1966, mutta Saksan jalkapalloliitto katsoi Hertha Berlinin toimineen sääntöjen vastaisesti siirtomaksujen, bonuksien ja pelaajapalkkioiden kanssa. Tilintarkastusten jälkeen todettiin, että todisteet riittävät epäämään Hertha Berlinin lisenssin.
Sarjajärjestelmä
Jokainen joukkue pelasi toisiaan vastaan kaksi kertaa kauden aikana: kerran kotona ja kerran vieraissa. Voitosta joukkue sai kaksi, tasapelistä yhden ja häviöstä nolla pistettä. Kauden päätteeksi eniten pisteitä kerännyt joukkue voitti mestaruuden ja kaksi viimeiseksi jäänyttä joukkuetta olisi pudonnut silloiseen Regionalligaan, mutta Hertha Berlinin ongelmien takia joukkueelle ei myönnetty lisenssiä ja näin kaksi viimeiseksi sijoittunutta säilyivät. Jos kaksi tai useampi joukkue olisi päätynyt tasapisteisiin, olisi ratkaistu mestari maalikeskiarvolla, joka oli yleisesti käytössä ennen maalieroa.
Malvat
Malvat ovat yksi- tai monivuotisia ruohovartisia kasveja. Joitakin lajeja käytetään koristekasveina, rohtokasveina ja lehtivihanneksina. Niiden kukat ovat vaalean- tai violetinpunaisia tai valkoisia, joskus sinisävyisiä. Lehdet ovat yleensä nukan tai karvan peittämiä.
August Jakobson
August Jakobson syntyi työläisperheeseen. Vuosina 1926–1928 hän opiskeli Tarton yliopiston taloustieteellisessä ja vuosina 1932–1935 lääketieteellisessä tiedekunnassa. Hänen ensimmäinen romaaninsa, työläisperheen elämästä kertova Vaeste-patuste alev ilmestyi vuonna 1927. Kirjailijan varhaistuotannon biologis-naturalistista vaihetta edustavat romaanit Tuhkur hobune (”Harmaa hevonen”, 1928–1933) ja Andruksonide suguvõsa (”Andruksonien suku”1931–1934). Romaani Igavesed eestlased (”Ikuiset virolaiset”, 1937–1940) ja kertomuskokoelmat Kotkapoeg (”Kotkanpentu”, 1932), Reisijad lõppjaamas (”Pääteasemalla”, 1934), Reamees Mattias (”Rivimies Mattias”, 1935) kuvaavat kriittisesti sotienvälistä Viroa. Psykologista ihmiskuvausta edustavat kokoelma Esimesed meheteod (”Ensimmäiset sankariteot”, 1936) ja näytelmä Viirastused (”Haamut”, 1939).
Yule
Luonnonuskontojen yule
Uuspakanat ja wiccat juhlivat yulea muun muassa polttamalla kynttilöitä ja muita tulia auringon paluun vertauskuvana. Kotia saatetaan koristella vihreillä koristeilla ja voidaan valmistaa yule-halko. Luonnonuskovien juhlatavat on muodostettu vanhoista perinteistä kullekin yksilölle sopivaksi. Jotkut wiccat viettävät yulea ja talvipäivänseisausta perhejuhlana, toiset taas pitävät sen uskonnollisena juhlana ja viettävät perhejuhlaa jouluaattona. Wiccalaisten vuodenkierron juhlamenojen tarkoituksena on auttaa ihmistä tuntemaan yhteyttä luonnon kiertokulkuun ja juhlistaa sen käännekohtia. Auringon kierron juhlia järjestetään myös kesäpäivänseisauksena, kevätpäiväntasauksena ja syyspäiväntasauksena.
V- ja W-luokka
Thornycroftin parannellun W-luokan hävittäjät
Thornycroftin paranneltu W-luokka oli Thornycroftin omaa suunnittelua, joka pohjautui Thornycroftin V- ja W-luokista saatuihin kokemuksiin. Luokan kaksi alusta tilattiin tammikuussa 1918 saman aikaisesti Amiraliteetin parannellun W-luokan kanssa.
Amiraliteetin parannellun W-luokan hävittäjät
Amiraliteetin parannellun W-luokan hävittäjät tilattiin kahdessa erässä 1918. Luokan aluksilla käyttöön otettiin uudet 4,7 tuuman BL Mk I -tykit.
WAIR
Amiraliteetti aloitti 1937 ilmatorjunta-aluksiksi soveltuvien sluuppien tuotannon havaittuaan pitkän kantaman ilmatorjunnan puutteet aluksilla. Hankkeeseen liittyen päätettiin muuttaa jo vanhentuneet V- ja W-luokkien alukset ilmapuolustuskykyisiksi saattajiksi. Alukset olivat kelvottomia laivaston suoja-aluksiksi, mutta ne olivat kuitenkin muuten käyttökelpoisia.
Aluksilta poistettiin niiden nelituumaiset Mk V tykit sekä etukannen rakenteet poistettiin. Alusten komentosiltaa laajennettiin sekä siihen asennettiin tulenjohtojärjestelmä HACS. Alusten kumpikin torpedoputkisarja poistettiin ja niistä etummainen korvattiin nostettaville alustoille sijoitetuilla nelipiippuisilla puolentuuman (12,7 mm) konekivääreillä. HMS Whitleylle, HMS Vegalle ja HMS Woolstonille asennettiin konekiväärit peräkkäin vasemmalle kyljelle. Aluksista kuitenkin HMS Vegan asennettiin myöhemmin samoin kuin pääosalla aluksista.
FS Imprenable (1867)
Imprenable oli Ranskan laivaston vuonna 1867 vesillelaskettu Embuscade-luokan uiva patteri.
Masahiko Harada
Masahiko Harada (, s. 9. toukokuuta 1968 Kamikawa, Hokkaido, Japani) on japanilainen uransa lopettanut mäkihyppääjä.
MTT maatalousteknologian tutkimus
MTT maatalousteknologian tutkimus on maatalousteknologian tutkimuslaitoksen lisäksi myös maatalouskonevalmistajille, yksityisille asiakkaille koneisiin liittyviä mittauksia, testauksia ja tarkastuksia tekevä laitos. Euroopan unionissa se on koneturvallisuus- ja laitemeludirektivin mukainen tutkimuslaitos sekä OECD:n traktoritestilaitos.
Žarko Dolinar
Dolinar oli 82-vuotias kuollessaan Sveitsin Baselissa 9. maaliskuuta 2003.
Stimulanttipsykoosi
Ennuste
Amfetamiinien aiheuttama psykoosi jatkuu noin 60%:lla alle 10 päivää ja 80%:lla alle kuukauden, mutta 20%:lla psykoosi jatkuu yli kuukauden. Kaikki eivät parane psykoosista koskaan täysin. Amfetamiinien aiheuttama psykoosi myös toistuu useimmilla myöhemmin uudelleen, mutta tämä johtuu yleensä amfetamiinien käytön uudelleen aloittamisesta. Pientenkin annosten käyttö voi laukaista psykoosin jälleen jo viikon sisällä käytön aloittamisesta. Muita laukaisevia tekijöitä ovat muiden päihteiden käyttö (esimerkiksi runsas etanolin juonti), univaje tai psyykkinen stressi. Psykoosiherkkyys voi kuitenkin vähentyä usean vuoden aikana mikäli henkilö ei käytä amfetamiineja uudelleen tänä aikana. Pitkäkestoisen psykoosiherkkyyden kehittymisen arvellaan johtuvan stimulanttien aiheuttamista vaurioista aivojen dopamiiniin liittyvissä alueissa.